OpenLLM-France/wikimedia huggingface dataset:
# One Piece (1999ko telebista saioa)

One Piece (japonieraz: ワンピース) Eiichiro Oda izeneko mangaka famatuak idatzitako izen bereko mangan oinarritutako telesaila da. Makusi plataformak animaziozko saioaren 156 atal euskarara bikoiztuta jarriko ditu.

## Sinopsia

Oharra: Atal honek istorio osoa edo amaiera argitzen du.
Monkey D. Luffy pirata bihurtzeko itsasoratzen den mutil bat da, eta One Piece bilatzeko bere bidaian eskifaia bat biltzen du. Altxor hori aurkitzen duena Piraten Errege berria bihurtuko da.

## Pertsonaiak

* Monkey D. Luffy: Tripulazioko protagonista nagusia eta kapitaina da. Goma bezala luzatzeko gai da.
* Roronoa Zoro: Eskifaiko borrokalaria. Hiru ezpata erabiliz borrokatzen da.
* Nami: Tripulazioaren nabigatzailea. Mapetan eta kliman aditua da, eta dirua maite du.
* Usopp: Eskifaiako frankotiratzailea. Koldarra izaten da eta gezurti konpultsiboa.
* Sanji: Eskifaiako sukaldaria. Borrokalari handia ere bai, eta oso maitemindua.
* Tony Tony Chopper: Eskifaiako medikua. Gizakiek bezala ibiltzeko eta hitz egiteko gai den elur-oreina.
* Nico Robin: Eskifaiko arkeologoa. Munduan Poneglyphak irakurtzeko gai den pertsona bakarra.
* Franky: Eskifaiako arotza. Teknologian ezagutza handia duen ziborg bat da.
* Brook: Eskifaiako musikaria. Eskeleto bizi bat, txantxetan ibiltzea gustatzen zaiona.
* Jinbe: Eskifaiako lemazaina. Itsasoko Zazpi Gerlarien taldekoa zen gizon arrain bat.

## Erreferentziak

* ↑ «'Dragoi Bola' eta 'Txakur Patruila' laster iritsiko dira Makusi plataformara» Berria 2024-11-14 CC BY-SA 4.0 lizentziapean.

## Kanpo estekak

* Datuak: Q710324
# Clàudia Riera

Clàudia Riera i Bertran (Andorra la Vella, Andorra, 1996ko uztailaren 1a) Kataluniako zinema, antzokia eta telebistako aktorea da, Andorran jaioa eta Katalunian bizi dena.

## Filmografia
### Zinema

* L'ofrena (2020)

### Telebista

* Les de l'hoquei (2019)
* Vis a vis: El oasis (2020)
* El internado: Las Cumbres (2021-orain)

## Kanpo estekak

* Claudia Riera Internet Movie Databasen
* Claudia Riera Instagramen
# Miki Núñez

Miguel Nuñez Pozo (Terrassa, Bartzelona, 1996ko urtarrilak 6) Miki bezala ezaguna, abeslari kataluniarra da.
Espainiako abeslari bat da, 2018.urtean Operación Triunfoko hamargarren edizioan parte hartu zuen, 6. postuan geratu zen eta geroztik abeslari bezala ezaguna da. Espainiako ordezkaria izan da 2019. urteko Eurovision jaialdian, “La venda” abestiarekin.

## Biografia

Terrassan, Bartzelonan, jaio zen 1996eko urtarrilaren 6an. Bere aita eta amak betidanik babestu zuten bere pasioa. Gitarra eta pianoa jotzen hasi zen. Handitzean gainkarga eduki zuen baina hori aldatzeko zerbait egitea erabaki zuen. Lehen hezkuntzako irakaskuntza ikasi zuen Bartzelonako unibertsitatean. Urte askotan, musikako irakaslea izan zen akademia batean.

## Ereduak

Bere talde gustukoenak, Dub Inc, The Cat Empire eta Muse dira. Bere lehen kontzertua, ”La Pegatina” izan zela adierazi zuen eta talde honek, bere Eurovisioneko kanta konposatu zuen.

## Ibilbidea

Nazioartean ezagutzera eman baino lehen, Dalton Bang taldearen abeslaria izan zen, 1970eko hamarkadako abestiak bertsionatu zituen eta 2018ko udan Katalunian ibili zen.

### Operación Triunfo eta Eurovision

2018an, Mikik Operacion Triunfoko hamargarren denboraldian parte hartu zuen.
Edizio horretako parte hartzaile bakarra izan zen bi aldiz saioko gogokoena izatea lortu zuena; El patio eta Una lluna a l’aigua abestiekin. Programaren historiako lehena izan zen katalanez abesti bat abesten (Una lluna a l'aigua, Txarango taldearena). Semifinalean eliminatu zuten, 6. postuan geratuz.
2019ko Eurovisionera joateko hautagaia izan zen bi abesti desberdinekin. Nadie Se Salva Natalia Lacunzarekin eta La venda abestiarekin. 2019ko urtarrilaren 20ean La Venda hautatua izan zen. 2019ko maiatzaren 18an ospatu zen Eurovision jaialdia Tel Aviven. 26 herrialdeetatik 26. abestu zuen eta 22. postuan geratu zen.

## Kanpo estekak

* Datuak: Q60727325
* Multimedia: Miki Núñez / Q60727325
# Jo mai mai

Jo mai mai kataluniar nerabeentzako telesaila da. Go!azen euskal telesailean oinarrituta, Uri Garciak, Sílvia Querrek eta Román Parradok TV3rako zuzendu dute.

## Sinopsia

Oharra: Atal honek istorio osoa edo amaiera argitzen du.
Nerabe talde bat da protagonista. Udaleku batzuetan hamar egun pasatuko dituzte, eta askotariko bizipenak izango dituzte.

## Aktoreak

* Clàudia Riera: Mai Garcia Rosselló
* Jan Buxaderas: Èric Picó Martínez
* Maria Morera Colomer: Rita Plana Schepper
* Joel Cojal: Yabsera "Yab" Martí Moral
* Zoé Arnao: Sofia Rodríguez
* Biel Rossell Pelfort: Ramon Vilardell Coll "Billy"
* Imèn Akandouch: Noor Alaoui
* Aleix Otem: Oriol Prats González
* Berta Rabascall: Èlia Picó Martínez
* Miki Núñez: David
* Pere Ponce: Pere Garcia
* Mireia Aixalà: Eva Rosselló
* Moha Amazian: Samir
* David Menéndez: Roger
* Mar Pawlowsky: Cat
* Mercè Arànega: Dolors
* Àgata Roca: Iolanda Martínez
* Patrícia Bargalló: Coral
* Joan Negrié: Víctor

## Erreferentziak

* ↑ «TV3ek urtarrilaren 22an estreinatuko du 'Go!azen'-en bertsio katalana» Berria 2024-1-17 CC BY-SA 4.0 lizentziapean.

## Kanpo estekak

* Datuak: Q124034153
# Kintampo ur-jauziak

Kintampo ur-jauziak (ingelesez: Kintampo waterfalls) Ghana erdialdean dagoen ur-jauzi multzo bat da. Izena ematen dion Kintampo hiritik 4 kilometrora aurkitzen dira. Kumasi–Tamale errepidearen alboan badaude ere landaretza artean ezkutaturik daude.

## Historia

K.a. 2500 eta K.a. 1400 urteen artean ingurunea populatua egon zela erakusten dute egin diren indusketa arkeologikoek.
Ur-jauziak XVIII. mendean aurkitu ziren eta Sanders Falls izena izan zuten 1960. urtean Ghanak independentzia lortu zuen artean. 1992. urtean turismogune izendatu zue Gobernuak.

## Deskribapena

Eskailera baten antzera hainbat maila ditu erorketak. Hiru jauzi handi dira nabarmenak eta jauzietan handienak 25 metrotako altuera hartzen du. Pumpum ibaiak guztira 70 metrotako erorketa du. Pumpum ibaiak Mouhoun (Voñta Beltza) ibaian isurtzen ditu urak.

## Gertaera

2017ko martxoaren 20an ekaitzak zuhaitz handi bat bota zuen jendartera. 28 pertsona hil ziren eta poliziak beste 22 erreskatatu zituen. Gertaera horren ondoren Gobernuak ur-jauziak itxi zituen eta 2019an ireki zituenerako ibilbide eseki bat eraiki zuen inguruan.

## Iruditegia

* Jauzi handiena, 25 metroko altuera duena.
* Goitikako ikuspegia.
* Zubi esekia.

## Erreferentziak

* 1 2 «Kintampo waterfall Ghana» www.ghana.photographers-resource.com (Noiz kontsultatua: 2024-10-14).
* 1 2 3 (Ingelesez) «Discovering the majestic beauty of Kintampo Waterfalls» GhanaRemembers (Noiz kontsultatua: 2024-10-14).
* ↑ (Ingelesez) «Ghana waterfall: Many dead in Kintampo freak tree accident» BBC News 2017-03-19 (Noiz kontsultatua: 2024-10-14).

## Kanpo estekak

* Datuak: Q6414333
* Multimedia: Kintampo Waterfalls / Q6414333
# Bitakora kaiera

Bitakora kaiera Ibon Sarasolak idatzitako saiakera bat da, Erein argitaletxeak 2016. urtean plazaratua.
Sarasolak, berriro ere, bere aurreko saiakeraren gaiei eutsi zien eta, berriro ere, gehienbat euskararen gainean mintzatu zen, euskara garaikidearen batasunaz, etorkizunaz, hiztegigintzaz, etab.. Bere, oraingoz, azken saiakera honetan, erakutsi zuen aurreko saiakera argitaratu eta ia bi hamarkada geroago bere iritziak noraino aldatu ziren. Izan ere, bere Euskara batuaren ajeak liburua argitaratu eta ia hogei urte geroago, egilearen iritzi edo ikuspuntu batzuk nolabait aldatu egin ziren.

## Erreferentziak

* ↑ Sarasola, Ibon. (2016). Bitakora kaiera. (1. argit. argitaraldia) Erein ISBN 978-84-9109-153-0. PMC 1027664922. (Noiz kontsultatua: 2022-04-19).
* ↑ «Ibon Sarasola: 'Estrategiak aldatu behar dira'» EITB (Noiz kontsultatua: 2022-04-19).
# Arene Altonaga

Arene Altonaga Etxebarria (Leioa, Bizkaia, 1993ko otsailaren 25a) bizkaitar futbolaria da, Emakumezkoen Futbol Ligaren Lehen Mailan erdilari jokatzen duena.

## Kirol ibilbidea

Bere ibilbidea Emakumezkoen Athletic Bilbao taldean hasi zuen eta 2009an egin zuen debuta Lehen Mailan, 16. urteak bete eta astebetera; hala ere, bere aurrerapena gelditu egin zen lesioengatik eta maila horretako itxurak ez ziren ohikoak izan – batez ere B taldean jokatu zuen 2015ean klubetik irten aurretik. Gero, bi denboraldi eman zituen Oiartzunekin eta bat Zaragozarekin (hurrengo urteetan goiko mailatik kanpo egon zen bi klubekin), 2018an Eibarrekin bat egin aurretik.
2019-20ko denboraldian Lehen Mailara igotzea lortu zuen Eibar eskuadroian, baina Arenek lesio larria izan zuen (eskuin belauneko aurreko lotailu gurutzatua hautsi zuen) aurreko kanpainaren amaieran, Euskal Herria Kopako partida batean, Athletic talde ohiaren aurka. Nerabetan antzeko lesioa izan zuen. Denboraldi horren amaieran, bera eta kluba akordio batera iritsi ziren kontratua 2022ra arte luzatzeko. 2023an Sheila Elorza irten ondoren, Arene Eibarko kapitain izendatu zuten klubak goi mailan egin zuen hurrengo kanpainarako. 2024ko urriaren 13an Eibarrek eta Athleticek (bere talde ohia) derbia jokatu zuten (12:00, ETB2), 1-2 galduta.
Arene noizbehinka jokatzen duen Euskal Herriko emakumezkoen futbol talde ez-ofizialerako hautatu dute; 2022ko abenduan egin zuen lehen agerraldia, Txileren aurka.

## Erreferentziak

* ↑ Arene Altonaga, SD Eibar (in Spanish). Retrieved 20 October 2021
* ↑ (Gaztelaniaz) Arene quiere que el derbi ante el Athletic sirva para mostrar que «aquí está el Eibar». El Diario Vasco 24 September 2021.
* ↑ (Gaztelaniaz) El debut del Oiartzun se salda con sabor agridulce. Naiz 7 September 2015.
* ↑ Arene Altonaga, Oiartzun taldeko futbolaria. Aikor 22 April 2016.
* ↑ Arene, Txapeldunak (in Spanish). Retrieved 20 October 2021
* ↑ (Gaztelaniaz) El Oiartzun acompaña al Tacuense a Segunda división. Marca 21 May 2018.
* ↑ (Gaztelaniaz) Arene Altonaga: "El equipo está fuerte". El Desmarque 16 October 2018.
* ↑ (Gaztelaniaz) Arene sufre una rotura de ligamento cruzado y menisco interno. SD Eibar 31 May 2021.
* ↑ Arene Altonaga, Oiartzun taldeko futbolaria. Aikor 22 April 2016.
* ↑ (Gaztelaniaz) Arene Altonaga sera armera hasta 2022. Reinas del Balón 3 July 2020.
* ↑ Arene Altonaga: "Lan ona egiten ari gara denboraldi hasieratik eta izan nahi dugun Eibar bilakatzen". SD Eibar 31 January 2024.
* ↑ (Gaztelaniaz) Bernal-Quirós, Beatriz. (2023-06-27). «Arene Altonaga: “De un año a otro todo puede cambiar”» Diario AS (Noiz kontsultatua: 2024-10-14).
* ↑ ««Baloia gehiago daukagu, baina gure jokoaren esentzia ez da aldatu»» Berria 2024-10-13 (Noiz kontsultatua: 2024-10-14).
* ↑ (Gaztelaniaz) «La Euskal Selekzioa logra una contundente victoria ante Chile (3-0)» EITB 21 December 2022.

## Kanpo estekak

* Arene Altonaga Athletic Bilbao taldean
* (Ingelesez) Arene Altonaga, Soccerway webgunean
* Arene BDF futbolean
* Datuak: Q37633793
# Imam

Imama (arabieraz: إِيمَان‎, ʾīmān pluralean أئمة‎, A'immah; persieraz: امام‎), Islamaren barruan, komunitateko liderraren izaera duen kargua da, gehienetan meskita bateko errezoen arduraduna eta, beraz, musulmanen komunitatean pisuzko pertsona. Lider izpiritualean antzekoa da, baina es kristauen apaiz edo juduen errabino bezalakoa. Askotan komunitatea meskitako imamarengana joan daiteke galdera erlijiosoen erantzunen bila. Komunitate txikietan beraren liderra ere izan daiteke.

## Imam sunnia

Sunnismoaren barruan (musulmanen %90a adar honetakoa da) ez dago klerorik. Esan ohi da bakoitzak bere burua izenda dezakeela imam errezoak egiteko gai baldin bada, eta beti errezo horiek bukatuta kargua alde batera uzten badu. Askotan errezoen aurrean jartzen den pertsona da momentu horretako imama. Sunniek, gainera, imam izendatzen dute erlijioaren sorreran egon ziren hainbat teologo eta juristei. Horien zerrenda honakoa da:
| Madhab (Jurisprudentzia Eskolak) | Aqidah (Teologia Eskolak) | Haditharen Zientzia |
| Imam Abu Hanifa | Imam al-Ashari | Imam Bukhari |
| Imam Malik | Imam Abu Mansur al-Maturidi | Imam Abu Dawood |
| Imam Shafi'i | Imam Wasil ibn Ata | Imam Fakhr al-Razi |
| Imam Ahmad ibn Hanbal | | Imam Muslim |

## Imam xiita

Xiismoaren baitan, imam bat ez da soilik Jainkoaren gizaki nagusi gisa aurkezten, baizik eta teologiak normalean Jainkoarentzat bakarrik gordetzen dituen izen, atributu eta egintzetan bete-betean parte hartzen duen norbait bezala. Imamak erdi-erdian dago hala erlijioan nola politikan. Imamiar eta ismailiarrek uste dute hauek Jainkoak berak hautatuak zirela, eta, beraz, pertsona fededunen eredu hobezinak zirela. Gizakia bizitzaren aspektu guztietan gidatzeko gai ziren. Imam hauek ez dute inoiz bekaturik egin, ismah deitzen den hutsezintasunari esker. Jarraitu egin behar zaie, Alak berak hautatu baitzituen horretarako.

### Zaidiarrak

Ismailismoak gaur egun mota honetako imamak badirela ere sinesten du. Imam horiek Alaren beraren noor edo argia dute, eta beraz guztiak dira Aliren oinordeko eta, aldi berean, Aliren substantzia berekoak. Gaur egungo imam hori Aga Khan IV.a da.

## Erreferentziak

* ↑ Euskaltzaindia. Euskaltzaindiaren Hiztegia. .

## Kanpo estekak

* Datuak: Q125482
* Multimedia: Imams / Q125482
# María Teresa Cervantes

María Teresa Cervantes Gutiérrez (Cartagena, Murtzia, 1931ko azaroaren 8a - ibidem, 2024ko urriaren 11) olerkari eta saiakeragile espainiarra izan zen.

## Biografia

1969an Literatura Frantsesean diplomatu zen Sorbonako Unibertsitatean (Paris). 1971tik 1995era Alemanian, Bonnen, Espainiako emigranteen seme-alabei hizkuntza eta kultura eskolak eman zizkien. 2003an, Alemania eta Frantzia artean urte asko eman ondoren, Espainiara itzuli zen behin betiko, Cartagenara. Literatura sari asko jaso zituen.

## Obra
### Poesia

* Ventana de amanecer. Cartagena, 1954.
* La estrella en el agua. Athenas, Cartagena, 1962.
* Lluvia reciente. Baladre, Cartagena, 1966.
* El viento. Levante, Cartagena, 1982.
* A orillas del Rhin. Bonn, 1985.
* Edificio póstumo. Torremozas, Madril, 1988.
* El bostezo del león. Torremozas, Madril, 1989.
* Sin testigos. Torremozas, Madril, 1990.
* El desierto. Emma Egea Fundazioa, Cartagena, 1994.
* El tiempo es todo mío, Antología. Vitruvio, Madril, 2006.
* Nubes de otoño. Milán (Italia), 2007.
* Chopin nocturno. Editora Regional de Murcia, 2007.
* La palidez del eco. Huerga & Fierro, Madril, 2007.
* Al fondo de la escena. Huerga & Fierro, Madril, 2011.
* Cartas a un apátrida. Huerga & Fierro, Madril, 2011.
* Ocaso musical. Huerga & Fierro, Madril, 2013.
* Los rostros del silencio. Diego Marín, Murtzia. 2013.
* La sombra que me acompaña. 2015.
* La travesía de los sentimientos. Torremozas, Madril, 2016.
* La emoción del espacio. Huerga & Fierro, Madril, 2016.
* La luna a media noche. Huerga & Fierro, Madril, 2016.
* La noche sobre el hombro. Torremozas, Madril, 2016.
* Vuelvo a encontrar mi azul. La Fea Burguesía, Murtzia, 2018.
* El regreso imposible. Murcialibro, Murtzia, 2020.

### Saiakerak

* Salvador Reverte, Semblanza biográfica. Cartagena, 1997.
* "Con la presencia y la figura" (Antonio Campillo eskultorearen biografia). Antonio Campillo liburu kolektiboan (Región de Murcia, Murtziako Udala, CAM, 2009).
* Edificio del recuerdo (memorias). Huerga & Fierro, Madril, 2011.
* La imagen imposible (José Betanzos margolariaren biografia). Huerga & Fierro, Madril, 2011.

### Gutunak

* Cartas/La sombra que me acompaña (María Cegarra Salcedoren gutunak Mª Teresa Cervantesi eta beste idazlan batzuk). Huerga & Fierro, Madril, 2015.

## Dokumentala

Idazlearen biografia eta obra La eternidad de las palabras dokumentalean jaso zen 2022an. Filma Integra Fundazioa bultzatu zuen, zuzendaria Primitivo Pérez izanik.

## Erreferentziak

* ↑ https://www.laopiniondemurcia.es/cultura/2024/10/11/fallece-poeta-cartagenera-maria-teresa-109188476.html
* ↑ https://www.laverdad.es/culturas/muere-anos-maria-teresa-cervantes-gran-dama-20241011094100-nt.html
* ↑ https://www.laopiniondemurcia.es/ocio/agenda/maria-teresa-cervantes-eternidad-palabras-97806008.html

## Kanpo estekak

* La eternidad de las palabras dokumentala.
* María Teresa Cervantes Por estar contigo webgunean.
* Datuak: Q6004641
* Multimedia: María Teresa Cervantes / Q6004641
# Gitgit ur-jauzia

Gitgit ur-jauzia (indonesieraz: Air Terjun Gitgit) Indonesiako Bali uhartean dagoen ur-jauzi handiena da. 1975. urtean ireki zen turismoarentzako sarbidea.
Bali uhartearen iparraldean kokaturik dago Singaraja hiriburu ohiaren eta Munduk herrixkaren artean.

## Deskribapena

Uharteko turismogune garrantzitsua da, duen latuerarengatik, inguratzen duen oihanarengatik eta sortzen diren igerileku naturalengatik. Arroka arteko ibilbide batez iristen da bertara.
Ur-jauziak 35 metrotako altuera du. Sasoi lehorrean ur-jauzia estua izaten da, aldiz sasoi euritsuan, urria eta martxoa artean ur asko eta indarrez erortzen da eta azpian sakonera handiko putzua eratzen du.

## Ingurua

Gitgit ur-jauzien tenplua dago alboan. Tenplu hinduista da, balitar arkitekturaz eraikia eta apaingarriz josia. Tenplua sakratua da eta baimena behar da barrura sartzeko. Kapat ilargi betea denean ospakizun ikusgarria egiten da tenpluan.
Bhuwana Pangkung Bangka monumentuak herbeheretar kolonialisten aurka borrokatu zuten balitarrak oroitzen ditu.

## Erreferentziak

* ↑ (Ingelesez) Oliver. (2023-12-18). «Gitgit Waterfall: A Complete Guide To Help You Visit Gitgit Waterfall» FINNS Beach Club (Noiz kontsultatua: 2024-10-14).
* 1 2 (Ingelesez) Gitgit Waterfall: Explore North Bali's Majestic Cascade. 2024-01-26 (Noiz kontsultatua: 2024-10-14).
* ↑ (Ingelesez) Claire. (2019-03-13). «These are the Most Incredible Things to do in Munduk, Bali» Backpacking Bella (Noiz kontsultatua: 2024-10-14).
* 1 2 3 (Ingelesez) «Enjoying the Beauty of Gitgit Waterfall» Gitgit Waterfall (Noiz kontsultatua: 2024-10-14).

## Kanpo estekak

* Datuak: Q37648
* Multimedia: Gitgit / Q37648
# Miguel Muzkitz

Miguel Muzkitz Goienetxe, Gausako I. kondea eta Villar de Ladróngo I. markesa, (Elizondo, 1719ko urtarrilaren 15a -Madril, 1785eko urtarrilaren 21a), nafar politikaria izan zen, 1765 eta 1785 bitartean Estatu eta Gerra idazkaria izandakoa.
Administrazioan karrera egin ondoren, Esquilacheren aurkako matxinada eta gero ministro bilakatu zen. Sierra Morena eskualdearen birpopulaketan lagundu zuen eta, 1782an, Espainiako Bankuaren aitzindaria zen San Karlosen bankua sortu zuen.

## Kargu politikoak

| Aurrekoa Esquilacheko markesa | Espainia Borboitarraren 5. Ogasunerako Estatu idazkaria 1766ko apirilaren 1a – 1785eko urtarrilaren 21a | Ondorengoa Pedro López de Lerena |
| Aurrekoa Ambrosio de Funes Villalpando | Espainia Borboitarraren 14. Gerrarako Estatu idazkaria 1780ko uztaikaren 15a – 1785eko urtarrilaren 21a | Ondorengoa Pedro López de Lerena |

## Erreferentziak

* ↑ Aguado Higón, Ana María. (1989). Disolución del régimen señorial y gestión burguesa de la tierra: El caso de D. Miguel de Múzquiz, de noble a burgués. in: Congreso sobre señorío y feudalismo en la península ibérica durante los siglos XII al XIX. Zaragoza.
* ↑ Ferri, M.; Sanchis, C.. «Estratègies econòmiques de l’aristocràcia illustrada. Els Múzquiz i el Reial Patrimoni» Braçal I (17-18): 115-127..
* Datuak: Q6015400
* Multimedia: Miguel de Múzquiz y Goyeneche / Q6015400
# Andoni Cedrun

Andoni Cedrun Ibarra, (Durango, Bizkaia, 1960ko ekainaren 5a - ) euskal herritar futbolari ohia da. Atezain lanetan aritzen zen.
Euskal Herriko futbol selekzioarekin ere hiru partida jokatu zituen. Aita Carmelo zuen, Athletic Clubeko atezaina zena baita ere.

## Ibilbidea

2024ko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Errekopa | Errekopa | Besteak | Besteak | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Bilbao Athletic | 2.B | 1978/79 | 6 | 0 | 4 | 0 | - | - | - | - | - | - | - | - | 10 | 0 |
| Bilbao Athletic | 2.B | 1979/80 | 31 | 0 | 2 | 0 | - | - | - | - | - | - | - | - | 33 | 0 |
| Bilbao Athletic | 2.B | 1980/81 | 13 | 0 | - | - | - | - | - | - | - | - | - | - | 13 | 0 |
| Bilbao Athletic | Denera | Denera | 50 | 0 | 6 | 0 | - | - | - | - | - | - | - | - | 56 | 0 |
| Athletic | 1. | 1980/81 | 21 | 0 | 8 | 0 | - | - | - | - | - | - | - | - | 29 | 0 |
| Athletic | 1. | 1981/82 | 0 | 0 | 1 | 0 | - | - | - | - | - | - | - | - | 1 | 0 |
| Athletic | 1. | 1982/83 | 0 | 0 | 0 | 0 | - | - | 0 | 0 | - | - | - | - | 0 | 0 |
| Athletic | 1. | 1983/84 | 0 | 0 | 0 | 0 | 0 | 0 | - | - | - | - | 0 | 0 | 0 | 0 |
| Athletic | Denera | Denera | 21 | 0 | 9 | 0 | 0 | 0 | 0 | 0 | - | - | 0 | 0 | 30 | 0 |
| Cádiz | 1. | 1983/84 | 15 | 0 | - | - | - | - | - | - | - | - | - | - | 15 | 0 |
| Cádiz | Denera | Denera | 15 | 0 | - | - | - | - | - | - | - | - | - | - | 15 | 0 |
| Zaragoza | 1. | 1984/85 | 33 | 0 | 8 | 0 | - | - | - | - | - | - | - | - | 41 | 0 |
| Zaragoza | 1. | 1985/86 | 34 | 0 | 4 | 0 | - | - | - | - | - | - | - | - | 38 | 0 |
| Zaragoza | 1. | 1986/87 | 41 | 0 | 2 | 0 | - | - | - | - | 7 | 0 | - | - | 50 | 0 |
| Zaragoza | 1. | 1987/88 | 36 | 0 | 2 | 0 | - | - | - | - | - | - | - | - | 38 | 0 |
| Zaragoza | 1. | 1988/89 | 0 | 0 | 0 | 0 | - | - | - | - | - | - | - | - | 0 | 0 |
| Zaragoza | 1. | 1989/90 | 4 | 0 | 0 | 0 | - | - | 0 | 0 | - | - | - | - | 4 | 0 |
| Zaragoza | 1. | 1990/91 | 32 | 0 | 3 | 0 | - | - | - | - | - | - | - | - | 35 | 0 |
| Zaragoza | 1. | 1991/92 | 38 | 0 | 2 | 0 | - | - | - | - | - | - | - | - | 40 | 0 |
| Zaragoza | 1. | 1992/93 | 34 | 0 | 7 | 0 | - | - | 6 | 0 | - | - | - | - | 47 | 0 |
| Zaragoza | 1. | 1993/94 | 23 | 0 | 8 | 0 | - | - | - | - | - | - | - | - | 31 | 0 |
| Zaragoza | 1. | 1994/95 | 28 | 0 | 1 | 0 | - | - | - | - | 5 | 0 | 2 | 0 | 36 | 0 |
| Zaragoza | 1. | 1995/96 | 0 | 0 | 0 | 0 | - | - | - | - | 0 | 0 | 1 | 0 | 1 | 0 |
| Zaragoza | Denera | Denera | 303 | 0 | 20 | 0 | 0 | 0 | 6 | 0 | 12 | 0 | 3 | 0 | 344 | 0 |
| Logroñés | 1. | 1996/97 | 14 | 0 | 4 | 0 | - | - | - | - | - | - | - | - | 18 | 0 |
| Logroñés | Denera | Denera | 14 | 0 | 4 | 0 | - | - | - | - | - | - | - | - | 18 | 0 |
| Ibilbide osoan | Ibilbide osoan | Ibilbide osoan | 403 | 0 | 56 | 0 | 0 | 0 | 6 | 0 | 12 | 0 | 3 | 0 | 480 | 0 |

## Palmaresa

* Liga 2 (1982-83 eta 1983-84)
* 3 Errege Kopa (1984, 1986 eta 1994)
* Europako Futbol Errekopa 1 (1995)

## Kanpo estekak

* Fitxa - www.athletic-club.eus
* Datuak: Q2606866
# Club de Rugby La Vila

Club de Rugby La Vila Espainiako Valentzia Erkidegoko Alacanteko probintzian dagoen La Vila Joiosa udalerriko errugbi talde bat da. 1983an sortu zen eta etxeko partiduak El Pantano estadioan jokatu ohi ditu.

## Palmaresa

* Liga (1): 2011
* Espainiako Superkopa (1): 2011
* Ohorezko B maila (3): 2017, 2021, 2023

## Kanpo estekak

* Club de Rugby La Vila taldearen webgunea
* Datuak: Q611331